**Az előterjesztést megtárgyalta:**

* Jogi és Társadalmi Kapcsolatok Bizottság
* Oktatási és Szociális Bizottság

A rendelet tervezetét törvényességi szempontból megvizsgáltam:

/: Dr. Károlyi Ákos :/

jegyző

**E L Ő T E R J E S Z T É S**

**Szombathely Megyei Jogú Város Közgyűlésének 2017. február 2-i ülésére**

**Javaslat a Szombathely Megyei Jogú Város Önkormányzata által adományozható kitüntetésekről szóló 7/2016. (III.1.) önkormányzati rendelet módosítására**

Az elmúlt időszakban a köznevelési rendszer több átalakuláson ment keresztül, amelynek következtében az agrárágazathoz tartozó szakképző iskolák a Földművelésügyi Minisztérium, az agrárágazathoz nem tartozó szakképző iskolák a Nemzetgazdasági Minisztérium felügyelete alá kerültek. A szakképzést nem folytató iskolák, kollégiumok, gyógypedagógiai intézmények fenntartását és működtetését 2017. január 1. napjától a Tankerületi Központok látják el. Az önkormányzat, az előzőekben jelzett állami fenntartók mellett köznevelési intézmény fenntartóként Szombathely városában jelen vannak még az egyházak, civil szervezetek, és az egyetemek is. A rendeletben az oktatás területén adományozható kitüntetések vonatkozásában az intézmények fenntartói, munkáltatói jog gyakorlói felterjesztőként nem szerepeltek, továbbá nem jelentek meg a felterjesztők között – más díjakkal ellentétben – a civil szervezetek sem.

A rendelet jelen módosításával biztosítja a köznevelési intézmények fenntartói, munkáltatói jog gyakorlói, és a civil szervezetek számára, hogy az oktatás területén adományozható kitüntetést kezdeményezzenek.

A fentiek szerint előkészített módosító rendelet-tervezet az előterjesztés 1. számú mellékletét, az indokolás az előterjesztés 2. számú mellékletét, a hatásvizsgálati lap az előterjesztés 3. számú mellékletét képezi.

Kérem a Tisztelt Közgyűlést, hogy a rendeletmódosítás tervezetét megtárgyalni, és a rendeletet megalkotni szíveskedjék.

**Szombathely, 2017. január „ ”**

**/: Dr. Puskás Tivadar :/**

|  |  |  |
| --- | --- | --- |
|  |  |  |